Title: Step 3. Digitaalisen palvelualustan suunnittelu Kulttuurikasarmi Hiukkavaaralle
Course: Kiertotalous: Kulttuurikasarmi Hiukkavaara > Section: Kiertotalous: Kulttuurikasarmi Hiukkavaara

Tämän tehtävän voit tehdä joko

- kirjoittamalla esseen
- tekemällä blogisivun
- kuvaamalla videon
- puhumalla äänitallenteen
- tuottamalla jonkun muunlaisen multimediatuotoksen

Huomaa, että sinun pitää noissa kaikissa tapauksissa palauttaa tekstitiedosto, esim. Word-tiedosto. Jos teet esseen, kirjoitat sen tuohon tiedostoon ja palautat.

Jos teet jonkun muun kuin esseen, tallennat sen haluamaasi paikkaan internetiin (OneDrive, Youtube, SoundCloud tms), kirjoitat sen osoitteen tuohon Word-tiedostoon ja palautat sen. Muista jakaa se niin, että linkki toimii kaikilla sen saajilla (=opettajalla).

Ilmaisumuoto on siis vapaa, kunhan siitä käy ilmi sinun ajatuksesi/ehdotuksesi/sovelluksesi siitä, millainen digitaalinen palvelualusta (sovellus) toisi apua Kulttuurikasarmi Hiukkavaaran päivittäisille käyttäjille ja/tai kasarmin rakennusten hoitajille ja ylläpitäjille.

Tehtävä:

Miten tällaisen laajan ja monikäyttöisen rakennuskompleksin yhteydessä voisi hyödyntää digitaalisuuden, tietotekniikan ja tietoverkkojen mahdollisuuksia? Miten Kulttuurikasarmi Hiukkavaaran tarpeisiin suunniteltu appi tai verkkosivusto esimerkiksi toimisi, mitä ominaisuuksia siinä olisi, miten sitä käytettäisiin? Olisiko VR-laseista apua, toimisiko lisätty todellisuus jne?

Tässä tehtävässä tavoitteena on siis löytää keinoja digitaalisuuden hyödyntämiseen Kultuurikasarmi Hiukkavaaran käytettävyyden parantamiseksi. Voit lähestyä asiaa mobiilikäytön, kelloliittymän, tietokoneen tai vielä keksimättömän teknologian näkökulmasta. Ideoiden ei siis tarvitse olla tänä päivänä teknisesti toteutettavissa, vaan ne voivat olla myös mielikuvituksellisia tulevaisuuden ajatuksia.

Ideoi, hahmottele, kuvittele ja mieti millainen digitaalinen palvelualusta toisi lisämahdollisuuksia Kulttuurikasarmi Hiukkavaaran käyttäjille. Jos itse harrastaisit bändisoittamista, tanssia, kuvataiteita, kirjoittamista, käsitöitä, potkunyrkkeilyä jne., niin millaisia ominaisuuksia haluaisit puhelimessasi olevan tuon harrastuksesi tukemiseen, paikalle pääsemiseen jne?

Voit myös kuvata asiaa esimerkin kautta: kuvittele esimerkiksi tyypillinen ilta tai viikonloppupäivä, jolloin menisit harrastamaan tuonne jotain. Aika voi olla nyt tai tulevaisuudessa.