Title: Step 2. Mitä digitaalisilla palvelualustoilla tarkoitetaan?
Course: Kiertotalous: Kulttuurikasarmi Hiukkavaara > Section: Kiertotalous: Kulttuurikasarmi Hiukkavaara

Tässä sinun pitää hahmottaa, mitä käsite digitaalinen palvelualusta tarkoittaa, koska step 3:ssa  sinun pitää sitten suunnitella sellainen Kulttuurikasarmi Hiukkavaaralle.

Selvitä nyt itsellesi alla olevat tekstit ja linkit. Lopuksi siirry vastaamaan kysymyksiin.

Digitaalinen palvelualusta ei ole www-sivu eikä blogi. Se ei myöskään ole sosiaalisen median palvelu. Se on digitaalinen alusta, joka tehtävänä on edesauttaa arkielämän toimimista. Kuuluisimpia näistä ovat vaikkapa Amazon, AirBnB, Tori.fi, mutta mielenkiintoisia ovat myöskin hiukan erikoistuneempaan alueeseen suuntautuneet yritykset, kuten esim. amerikkalainen globaali "levy-yhtiö" CD Baby, jonka kautta muusikko voi hoitaa äänityksen ja miksauksen jälkeen levytyksensä lopputyöt masteroinnista alkaen levyn julkaisemiseen ja maailmanlaajuiseen levitykseen riippumatta siitä, missä hän asuu ja kuinka vaatimattomassa studiossa tuotanto on tehty.

Käytämme digitaalisia palvelualustoja nykyisin paljon ilman, että edes tiedostamme sitä. VR:n junamatkojen varaukset, lentoliput, hotellivaraukset, linja-autojen aikataulut ja lippujen ostamiset, auton pykäköinnin maksaminen jne.

Näitä palvelualustoja on syntynyt paljon ja lisää syntyy koko ajan. Googlaamalla netistä löytyy iso määrä informaatiota aiheesta. Tässä kaksi hyvää sivua, joihin kannattaa perehtyä:

- Linkki: Digitaalisilla alustoilla kiinni uudenlaiseen kasvuun
- Linkki: Suomi.fi-palvelualusta mullistaa koko yhteiskunnan